**FILE OR WINDOWS EXPLORER – ΕΞΕΡΕΥΝΗΣΗ ΑΡΧΕΙΩΝ**

Η **Εξερεύνηση αρχείων**, γνωστή και ως **Windows Explorer ή File Explorer**, είναι μια εφαρμογή/πρόγραμμα διαχείρισης αρχείων που περιλαμβάνεται στις εκδόσεις του λειτουργικού συστήματος Microsoft Windows από τα Windows 95 και εξής. Παρέχει ένα γραφικό περιβάλλον χρήστη για την πρόσβαση στα συστήματα αρχείων. Είναι επίσης το στοιχείο του Λειτουργικού Συστήματος που παρουσιάζει πολλά στοιχεία διεπαφής χρήστη στην οθόνη, όπως η γραμμή εργασιών και η επιφάνεια εργασίας. (wikipedia)

Μπορώ να αποκτήσω πρόσβαση στον File Explorer :

* κάνοντας διπλό κλικ στο εικονίδιο της επιφάνειας εργασίας Ο Υπολογιστής μου
* από το μενού Έναρξης – Windows System – File Explorer. Φυσικά από την Έναρξη μπορώ την 1η φορά που θα το βρω να κάνω δεξί κλικ πάνω του -> More -> Pin to taskbar και να το βρίσκω πλέον αμέσως πάνω στη γραμμή εργασιών.
* Υπάρχει τέλος και ένας συνδυασμός πλήκτρων συντόμευσης: Πλήκτρο Windows + E.

Το εικονίδιό του File Explorer:

Ο Explorer είναι υπεύθυνος εκτός της αναζήτησης και διαχείρισης αρχείων και για την εμφάνιση των εικονιδίων επιφάνειας εργασίας, του μενού Έναρξη, της γραμμής εργασιών και του πίνακα ελέγχου. Συλλογικά, αυτές οι δυνατότητες είναι γνωστές ως κέλυφος των Windows.

Στην Εξερεύνηση Αρχείων δημιουργώ έναν φάκελο ως εξής :

1. Επιλέγω στο αριστερό παράθυρο το αποθηκευτικό μέσο (π.χ. σκληρό δίσκο C:/) μέσα στο οποίο θα δημιουργήσω το φάκελο ή το φάκελο μέσα στον οποίο θα δημιουργήσω ουσιαστικά έναν υποφάκελο
2. Πηγαίνω στην καρτέλα Home-Αρχική και επιλέγω New Folder-Νέος Φάκελος
3. Στο δεξί τμήμα του File Explorer βλέπω αμέσως να δημιουργείται ένα κίτρινο εικονίδιο φακέλου, που στη θέση του ονόματος λέει New Folder-Νέος Φάκελος και η φράση είναι επιλεγμένη. ΧΩΡΙΣ ΝΑ ΠΑΤΗΣΩ BACΚSPACE στο πληκτρολόγιο και κανένα κουμπί στο ποντίκι μου αρχίζω απλά να πληκτρολογώ το όνομα που θέλω να δώσω στο φάκελό μου. Μόλις τελειώσω πατάω enter. Ο φάκελος δημιουργήθηκε.

Το βήμα 2 μπορεί να γίνει και με :

* Δεξί κλικ στο δεξί τμήμα του παράθυρου του File Explorer και επιλογή στο αναδυόμενο μενού New->Folder(Νέος->Φάκελος). Τα βήματα 1 και 3 παραμένουν τα ίδια.

***Σημαντική παρατήρηση :*** Δεν υποτιμώ ή ξεχνώ ΠΟΤΕ το βήμα 1. Αντιθέτως είναι το σημαντικότερο γιατί καθορίζει ΠΟΥ ακριβώς θα δημιουργηθεί και θα βρίσκεται από κει πέρα ο φάκελός μου.